Веса Паспалеева
Нова година

chitanka.info

С червените ботушки

потропва Дядо Мраз…

— Дечица-веселушки,

шейната спрях пред вас!

Във коша надзърнете:

какво ли няма там? —

Палячовци, мечета,

маймунки, барабан…

За Елка нося книга,

за Спас — акордеон,

а Петльо кукурига:

— Пък аз съм за Антон!

Подаръци ще има

за всички от сърце!

За Новата година

да люшнем ний хорце!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.